《锦岩先祠有梅一树春将半犹盛花在粤中为希有与巨川俊斯咏之》
清代·陈恭尹

桃时杏日各争开，何意林中尚见梅。密叶已兼青子出，数花如待主人来。

枝横自昔难为咏，头白而今不用催。应惜和羹才未尽，先公祠下与徘徊。

作者简介：陈恭尹（1631 ～1700），字元孝，初号半峰，晚号独漉子，又号罗浮布衣，汉族，广东顺德县（今佛山顺德区）龙山乡人。著名抗清志士陈邦彦之子。清初诗人，与屈大均、梁佩兰同称岭南三大家。又工书法，时称清初广东第一隶书高手。有《独漉堂全集》，诗文各15卷，词1卷。